  Майя Бывальцева 23-тӥ инвожое Удмуртиын муниципал кылдытэтъёслэн но кар округъёслэн тӧрооссы понна дышетон семинаръёс кутскозы. Туннэ, 5-тӥ инвожое, аппарат кенешонын со сярысь вераз улосвыл тӧролэсь ужзэ быдэсъясь Александр Бречалов. «23-тӥ инвожое, нырысетӥ нуналаз, ми ваньзэ 333 муниципал кылдытэтъёсты люкаломы, соос пӧлын 5 кар округъёс, 25 муниципал кылдытэтъёс, 302 гурт поселениос, одӥг кар поселение Камбарка. Нош 24-тӥ, 25-тӥ инвожое, кӧснуналэ но арнянуналэ, муниципал кылдытэтъёслэн но кар округъёслэн кивалтӥсьёссы. Ужанрадлык туж узыр, тунсыко, нош валтӥсез — пайдалыко луоз. Ваньмыныз тодматскомы. Мон тӥледлы тросгес дырме висъяло. Рос-просгес ивортодэт тӥледлы матысь кык нуналъёсы келяломы», — вераз улосвыл кивалтӥсь. 23-тӥ инвожое озьы ик ӧтемын луозы выт бичанъя но мукет чаклась ёзэсъёсысь ӧнерчиос. Бречаловлэн верамезъя, катрадлыкын трос воштӥськонъёс, луоз мар бордын ужаны. Кызьы ивортэмын вал азьвылгес, дышетонын бадӟым саклык висъялозы интывылъёсты экономика но инвестициосты кыскон ласянь азинтонлы. Тегъёс: Политика Удмуртия муниципалтӧрлыкъёс АлександрБречалов  